ועדת העבודה, הרווחה והבריאות, כנסת 18, פרוטוקול מספר 299, 2010-06-14 10:00

חיים כץ: בוקר טוב, יום שני בשבוע, ב' בתמוז, 14 ביוני 2010, אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: הצעת חוק הפיקוח על שירותים פיננסיים (ביטוח)(תיקון מס' 22), התש"ע-2010, פרוטוקול מס' 299.

חיים כץ: מאחר וזו הצעת חוק ממשלתית, הייתי רוצה לשמוע את משרד האוצר.

אסי מסינג: הצעת החוק מטרתה תיקון של 78ט לחוק הפיקוח על שירותים פיננסיים (ביטוח) התשמ"א 1981, במסגרתו שהוא נכלל בתוך פרק ז1 לחוק האמור שמסדיר את הסדר קרנות הפנסיה הותיקות.

אסי מסינג: המדובר בשמונה קרנות שמונה להם מנהל מיוחד בשנת 2003 כחלק מהסדר כולל שבמסגרתו הממשלה היקצתה סיוע ממשלתי של כ-80 מיליארד שקלים.

אסי מסינג: בנוסף, נקבע שהתקנון האחיד יחליף את תקנונם של הקרנות שהיה נהוג עד לאותו מועד.

אסי מסינג: במסגרת התקנון האחיד, נקבעה שיטת הצמדה של הקיצבאות המשולמות כך שהם יעודכנו אחת לשנתיים, או בעלייה של 4.25%.

אסי מסינג: והמנגנון הזה לאחר שעבר תיקון לחוק שרות המדינה גימלאות, שבמסגרתו הצמדת הקיצבאות לעובדי מדינה היא אחת לשנה בינואר, כעת מוצע להשוות את המנגנון, כך שבהתאמה הקיצבאות המשולמות על ידי הקרנות הותיקות שבהסדר יעודכנו אחת לשנה בחודש ינואר של כל שנה.

אסי מסינג: בנוסף, מוצע לקבוע כאן הסדר שמטפל כמובן במי שיוצא במהלך שנה מסויימת, ותוך התייחסות לעידכונים רטרו-אקטיביים שהיה מקום לעשותם בחודש ינואר האחרון, זה גם תוך התייחסות לשנה שחלפה מהשנה הקודמת שבה בוצע עדכון קיצבה, היינו, העידכון הקודם נעשה בחודש אוגוסט 2008.

אסי מסינג: כל זה בכפוף לכך שעדיין לא בוצע עידכון בקרנות, וייתכן והוא יבוצע בזמן הקרוב.

חיים כץ: מה זה הזמן הקרוב, יכול להיות עוד יומיים?

אסי מסינג: כן, מחר.

חיים כץ: בלי שום קשר לחוק.

אסי מסינג: לפי המנגנון שאומר אחת לשנתיים.

אסי מסינג: הצעד המשלים, לנוכח קיומו של מנגנון האיזון האקטוארי, ומאחר ומדובר בהטבה שחלה על כלל הגימלאים והעמיתים בקרן, מוצע כבר עתה לבצע את התאמת ההתחייבויות האקטואריות של הקרנות לשינוי בין שיטה שמעדכנת אחת לשנתיים, לשיטה שמעדכנת אחת לשנה.

חיים כץ: הגברת יעל אנדורן נמצאת?

אסי מסינג: לא.

חיים כץ: זה לא דיון מספיק חשוב כמי שמפקחת על הכספים שהיא תהיה פה?

חיים כץ: אם היו מנהלים עסק פרטי של מישהו והיו דנים במספרים שמדברים פה הוא גם לא היה נמצא פה – כמפקח?

חיים כץ: כאחראי?

נועם הויזליך: דיון חשוב ומהותי, ואני כיועץ המשפטי של הקרנות הותיקות שבהסדר - - -

חיים כץ: אתה יכול לקבל החלטות כיועץ משפטי?

חיים כץ: למה היא לא הרימה קול צעקה על ההסכם הזה?

חיים כץ: מה זה הפקרות?

חיים כץ: של מי הכספים האלה?

חיים כץ: תודה רבה על התמיכה שהיא תומכת בעמיתיי וגימלאי קרנות הפנסיה הוותיקות, אם היא לא תומכת בעמיתים, היא לא תומכת בגימלאים ולהיפך, היום זה כך, מי שיודע היום לעשות כך, בטח יידע גם מחר לעשות אחרת.

חיים כץ: צר לי בשבילה שהיא לא באה לפה היום.

חיים כץ: היינו גם יכולים לשאול אותה על השקעות של מאות מליונים בהנפקות בורסאיות, חבל שהיא לא פה אז היא לא יכולה לענות.

חיים כץ: אולי אתה יכול לענות על ההנפקות - 460 מליון?

נועם הויזליך: בהקשר הזה אומר, שהנהלת הקרנות הותיקות של ההסדר, רואה חשיבות רבה במתן הזכויות שמגיעות על פי דין על פי התקנון לגימלאים ולעמיתים, ואנחנו פועלים בהקשר הזה כדי להבטיח מימוש המטרה הזאת בכל האמצעים שעומדים לרשותנו, גם בהקשר של ההשקעות וגם בהקשרים אחרים.

גדעון בן ישראל: בהקשר זה יש לי מה להוסיף.

גדעון בן ישראל: אנחנו נלחמים כבר זמן רב, שלפחות ישאירו לנו שקיפות.

גדעון בן ישראל: כלומר, לא החלטה, לא בהנהלה, אבל לפחות משקיפים - הכל כספים שלנו, ולא נותנים לנו אפשרות.

חיים כץ: זאת אומרת, אתה לא היית קונה 460 מליון שקלים הנפקה של עזריאלי שאף אחד בשוק לא הגיע ל-250.

גדעון בן ישראל: בדיוק.

גדעון בן ישראל: אין לך מושג מה זה, זאת התעללות ממש בגימלאים.

גדעון בן ישראל: מותר לי לומר, זה מזכיר את דרום אמריקה, שם יש דיקטטורה, אתה בא לקלפי, נותנים לך מעטפה סגורה להצביע.

גדעון בן ישראל: הוא שואל, רגע, מותר לי לדעת עבור מה אני מצביע?

גדעון בן ישראל: אדוני, זו הצבעה חשאית על מה אתה מדבר.

גדעון בן ישראל: כך נוהגים כלפינו, הכספים הם של הגימלאים, אבל אסור לנו אפילו שיהיה לנו משקיפים.

חיים כץ: נכון שאתה מייצג את הגימלאים, אבל הכספים הם גם של העמיתים והגימלאים, של כל חברי הקופה.

גדעון בן ישראל: אני מדבר על שקיפות, שלא יעשו מן עיסקאות כאלה.

חיים כץ: לפני שהיינו נכנסים לעובי הקורה, הייתי רוצה לשאול את נציגי האוצר.

חיים כץ: לפני כן, הבטחתי לחברתי, שלי יחימוביץ שאגיד לה מה העידכון.

חיים כץ: כשהלהימו את הקרנות, קבעו שתי דרכים לעידכון הקיצבאות.

חיים כץ: אחת לשנתיים או לחילופין אם המדד יעלה מעבר ל-4.25%.

חיים כץ: נכון לעכשיו, בהצטברות עליית המדדים, הגיע ל-4.15%-4.16% בממד שיפורסם מחר, והיה והוא עולה באפס אחד אחוז אז צריך להיות עידכון, והוא הראשון מביניהם, למרות שאין שנתיים, שנתיים יהיה רק באוגוסט 2010, יהיו שנתיים ימים מאז העידכון האחרון שהיה באוגוסט 2008.

חיים כץ: סביר להניח שמחר לפי התחזיות המדד יעלה מעבר ל-0.1%, ואז הגימלאים יקבלו עידכון לגימלה לכל מצב, לפי החוק הקיים, בלי שום קשר לחוק העכשווי.

חיים כץ: בחוק העכשווי רוצים לתת את הגימלה רטרו-אקטיבית מינואר, אז זה יוצא ממענק – לא הצלחנו עדיין לחשב, יש לנו כמה שאלות לאוצר ואז אנחנו נדע.

חיים כץ: השאלות הן:

חיים כץ: מה עלות הנגרמת לקרנות בגין תיקון רטרו אקטיבי של שיטת ההצמדה כמוגדר בהצעת החוק, סעיף 1 עיסקאות 3 ו-4?

חיים כץ: תעביר את השאלות אחר כך גם ליעל אנדורן, שתבין איפה היא היתה צריכה להיות כשהיתה על המשמר.

שלי יחימוביץ': עלות לעמיתים?

חיים כץ: כן.

חיים כץ: מה עלות הנגרמת לקרנות הפנסיה כתוצאה מהקטנת השחיקה העתידית של הפנסיה במקום שחיקה של שנתיים מעבר למנגנון הכולל שחיקה של שנה אחת בלבד בפנסיה?

חיים כץ: מה שיעור האינפלציה העתידית שנלקח בחשבון לצורך החישוב?

חיים כץ: (הפסקה)

חיים כץ: אני מתכבד להמשיך את ישיבת ועדת העבודה הרווחה והבריאות, בנושא:

חיים כץ: הצעת חוק הפיקוח על שירותים פיננסיים (ביטוח)(תיקון מס' 22), התש"ע-2010.

חיים כץ: אני מתעלם מהשאלות ששאלתי, ואני חוזר אי שם לאוקטובר 2003.

חיים כץ: באוקטובר 2003, קרה משהו בישראל בקטע של קרנות הפנסיה הסתדרותיות, מה שהוגדרו קרנות הפנסיה ההסתדרותיות.

חיים כץ: פיצלו את קרנות הפנסיה לשני סוגים – קרנות גרעוניות וקרנות שאינן גרעוניות.

חיים כץ: הסיבה היתה גרעון לכאורה של כ-160 מיליארד שקל, אני לא יודע איך סופרים סכום כזה, אבל דובר על 160 מיליארד שקל, שלטענת ממשלת ישראל, על מנת שיוכלו לשלם לגימלאים את הכסף, הממשלה תישא בהוצאות של כ-80 מיליארד, וירעו את תנאי העמיתים והגימלאים ב-80 מיליארד במקביל.

חיים כץ: אכן, הצעת החוק הזאת עברה, ובהצעת החוק ניתן למפקח על שוק ההון והביטוח אפשרות לתקן את התקנון בכל רגע נתון, מה שהוא רוצה, איך שהוא רוצה, מתי שהוא רוצה, למה שהוא רוצה, מבלי לדווח לאף אחד ומבלי להודיע לאף אחד.

חיים כץ: ניתן לו כוח בלתי מוגבל.

חיים כץ: אנחנו חברי ועדת הכספים, הגשנו הצעת חוק שקובעת שכל שינוי בתקנון האחיד של קרנות הפנסיה הותיקות יבוא לאישור ועדת הכספים של כנסת ישראל.

חיים כץ: בבחירות לכנסת ה-18, ביקשתי מביבי נתניהו, שיעביר את נושא קרנות הפנסיה הוותיקות, כל נושא הפנסיה לוועדת העבודה, הרווחה והבריאות של הכנסת, והבנתי כנראה למה.

חיים כץ: אכן, הנושא עבר, כדי למנוע כל ספק, תוקן החוק, וכל שינוי בתקנון האחיד צריך אישור של ועדת העבודה, הרווחה והבריאות.

חיים כץ: באותו הסדר של קרנות הפנסיה, נקבע שהקרנות יהיו מאוזנות אקטואריות.

חיים כץ: בשני מצבים מפעילים את האיזון האקטוארי.

חיים כץ: מצב אחד – שבמשך שלוש שנים רצופות הגרעון יהיה 3%.

חיים כץ: מצב השני – אם בשנה אחת הגרעון יורד מעל 5%, כאשר המצב הוא שלילי- מפעילים את האיזון באופן אוטומטי.

חיים כץ: כאשר המצב הוא חיובי – יש בידי המפקח את האפשרות להפעיל את האיזון האקטוארי, הוא לא חייב.

חיים כץ: אנחנו היינו צריכים לשמור על הזכות הזאת להזדקן בכבוד, ולמנוע הרעה של מצב העמיתים.

חיים כץ: אנחנו צריכים להבין שאנחנו מדברים על קופה סגורה, אין מצטרפים, יש רק פורשים ומתים.

חיים כץ: מה לעשות, קבעו 120, לא כולם זוכים להגיע, אבל קבעו 120.

חיים כץ: אנחנו מזה שנה וחצי שנתיים מתמודדים עם בעיית אלמן אלמנה, בגלל שאנחנו לא רוצים להגדיל את הגרעון האקטוארי, ואני באופן קבוע גם התנגדתי לשפר את מצב העמיתים והגימלאים בקופה.

חיים כץ: אני לא רוצה לשדוד את הקופה, אני לא רוצה לחסל את הקופה, אני לא רוצה לקבל יותר, אני רוצה שהקופה הזאת תשמש לקיצבה לזיקנה, שלא נצטרך להיות נזקקים.

חיים כץ: ואכן, הסתדרות הגימלאים בראשותו של חבר הכנסת לשעבר גדעון בן ישראל, ניהלה מאבק ממושך, לא יודע אם זה שנה או חצי שנה - לשפר את מצב הגימלאים במדינת ישראל.

חיים כץ: הם הגיעו להסכמות על שינוי התקנון האחיד בשני אופנים.

חיים כץ: 1.

חיים כץ: – הצמדה חד-שנתית במקום דו-שנתית החל מינואר 2010.

חיים כץ: תקנה השנייה – מענק בגין 1.75 למרות שלא מוזכר בשום מקום – 1.75, אבל, יש קשר מקרי, קשר מקרי בין ביצוע של ביטול ה-1.75 לשנתיים כמו שהם ביקשו, זאת אומרת, 1.75 כפול 24 חודש והמענקים שמקבלים במקרה הם די דומים, אני לא רוצה להגיד זהים, אבל הם די דומים, וחילקו את האוכלוסייה, אנחנו נשחק במספרים גדולים, חילקו את האוכלוסייה ואנחנו מדברים באקטואריה, וכל אלה שפרשו לפני אוגוסט 2008.

חיים כץ: אמרו כל אלה שפרשו לפני אוגוסט 2008, יקבלו מענק בגין שינוי הצמדה, קחו את המדד של יולי 2008, מול המדד של יולי 2009, ואמרו שיתנו להם 5 חודשים הפרשים בגין אוגוסט, ספטמבר, אוקטובר, נובמבר, דצמבר.

חיים כץ: ההפרש של הממד הזה שמחלקים את המדדים הוא 3.5%.

חיים כץ: זאת אומרת, כל גימלאי שפרש לפני אוגוסט 2008, יקבל מענק של 17.5%.

חיים כץ: כשאנחנו מדברים על 2008, קרנות הפנסיה ההסתדרותיות שילמו תשלומים של כ-9.6 מיליארד שקל, לחלק את זה ב-12, נעגל כלפי מטה זה 750 מליון.

חיים כץ: לא נתייחס למספרים של אלה שפרשו מעבר - - -

חיים אורון: 10 מיליארד בשנה משלמים פנסיות הקרנות ההסתדרותיות?

חיים כץ: ודאי.

חיים כץ: שילמו לפי המאזן - 9.6%, זה תאוריית המספרים הגדולים.

חיים אורון: היה לזה דימוי יותר קטן.

חיים אורון: כמה פנסיונרים זה?

הראל שרעבי: 220 אלף.

חיים כץ: 4,200 בממוצע.

חיים כץ: בשביל לעשות את החיים קלים, ניקח כאילו כולם פרשו לפני 2008, יש שיטות עדכון לקבוצה השנייה ולקבוצה השלישית, לא ניכנס לזה.

חיים כץ: יחד עם זאת, באה המדינה - אנחנו מדברים על מספרים אקטואריים - ואמרה, אנחנו נעבוד במעגל סגור במעגל אפס, עלויות אפס, נשקיע בעניין הזה 140 מליון שקל להגדלת כרית הביטחון שנקבעה בספטמבר 2009 של 11 מליארד, נגדיל אותה ב-140 מליון.

חיים כץ: אני מכל החשבונות שעשיתי, העלויות של הפעלת ההסכם 320 מליון.

חיים כץ: בגס, עשיתי 320.25, זה העלות של הפעלת ההסכם.

חיים כץ: אמרתי לגדעון בן ישראל, לא יכול להיות שעמיתים ישאו בהסכמים שאנחנו רבים על אלמן אלמנה, ואנחנו רבים על פה ואנחנו רבים על שם.

חיים כץ: נערכו דיונים עם ראש הממשלה, עם שר האוצר.

חיים כץ: אני הסברתי את טיעוניי שאנחנו מדברים בקופה סגורה, בחשבונות אקטואריים, שאני מאוד מקווה שהם לא ייושמו ולא יופעלו.

חיים כץ: נכון לעכשיו, הצורה של קרנות הפנסיה ההסתדרותיות היתה 6.2% והעודף האקטוארי הוא 2 מיליארד.

חיים כץ: את המצב הזה צריך לשמר, מאחר וכמות האג"חים בקופה הולכת ויורדת, ב-1 חלקי 180 כל חודש.

חיים כץ: למה 180, האג"חים היו מיועדים וסגורים בלתי שכירים ל-15 שנה, 15 שנה זה 180 חודש.

חיים כץ: עם הזמן זה יילך ויחמיר, בייחוד שראינו השקעה, אני לא יודע אם היא פזיזה.

חיים כץ: גם אם היא תישא רווחים, לא אהבתי אותה.

חיים כץ: היתה השקעה של 460 מליון, של קרן עמיתים במניות של עזריאלי.

חיים כץ: אף גוף מוסדי, אף גוף מוסדי לא התקרב למספרים האלה.

חיים כץ: המרחק היה עצום בין הגופים המוסדיים לבין ההשקעה של 460 מליון.

חיים כץ: ההשקעה הזאת עשתה טוב לעזריאלי, קודם היא דירגה אותו גבוה מאוד, ושנית, היא הכניסה אותו למאה.

חיים כץ: אם לא היה שם 460 מליון, אני לא יודע אם הוא נכנס למאה.

חיים כץ: אם הוא לא נכנס למאה, אני לא יודע אם הוא מנפיק.

חיים כץ: הוא חלם להיכנס ל-25, הוא נכנס למאה, אני לא יודע אם הוא מנפיק.

חיים כץ: לא יודע אם הוא מנפיק, הקלות שזורקים 460 מליון כאשר גדעון ישראל אמר בתחילת הדיון הקודם שהגימלאים והעמיתים רוצים להיות בתוך הקופה הזאת, רוצים לפקח, רוצים שקיפות - ואין שקיפות.

חיים כץ: אין שקיפות, הם גם המנהלים, גם הדירקטוריונים, גם המחליטים וגם הכל.

נועם הויזליך: הדברים גם לגבי אי השקיפות – לא מדוייקים.

חיים כץ: מאה אחוז, אבל יעל אנדורן יכלה לבוא, אבל זה לא נושא מספיק חשוב.

חיים כץ: 320 מליון שקלים לא נושא מספיק חשוב.

נועם הויזליך: נושא חשוב.

חיים כץ: 320 מליון שקל עלות הסכם, לא מצריך שהממונה תבוא לפה ותסביר.

חיים כץ: שיש 320 מליון שהמדינה נותנת ומגדילה את כרית הביטחון, אנחנו מדברים על הסכמים אקטואריים אז זה בסדר.

חיים כץ: איך אמרת לי – "מי יתן לך לאלמן / אלמנה", אז פה נתנו.

חיים כץ: הגדילו את הכרית ב-320 מליון ואנחנו לא נגד הגימלאים.

חיים כץ: אבל גדעון בן ישראל, מאתמול להיום המסמך גדל מ-140 מליון ל-320 מליון שקלים.

גדעון בן ישראל: יפה מאוד.

חיים כץ: 180 מליון שקלים נוספו לקבע את הפנסיות של העמיתים.

חיים כץ: אני בחשבון גס שעשיתי, לפי המאזנים של 2008, העלות הכוללת של ההסכם הזה, היא 320.25.

חיים כץ: כשישבתי אתמול לשאול אותם, כמה עולה לכם, אמרתי לי יש דף - 320.25, הם לבד אמרו 320.

חיים כץ: זה היה די קרוב במספרים גדולים.

חיים כץ: מאחר והם מכסים את העלויות, או מגדילים את כרית הביטחון, לא חושב שאנחנו, חברי הכנסת, צריכים להתנגד להסכם שלך.

חיים כץ: אנחנו לא נגד הגימלאים, אבל אנחנו צריכים לשמור על הקופה גם שלך וגם של העמיתים.

חיים כץ: גם שלך וגם של העמיתים.

חיים כץ: אם זה היה צריך להיות בגרעון, אני לא הייתי מבין.

חיים כץ: עכשיו, אחרי שהמדינה העבירה לפה מסמך שהיא מעבירה 320 מליון של עלות ההסכם, פחות או יותר, אני לא נכנס מליון ימינה או מליון שמאלה, אנחנו מדברים במספרים בכריות אקטואריות, ואני מקווה שלא נצטרך להשתמש בהם.

חיים כץ: ג'ומס, אני רציתי לאותה חגיגה לצרף אלמן אלמנה.

חיים כץ: הם לא רצו, אתה לא מבין, כמה רציתי לצרף אלמן אלמנה, ולבוא לומר ולומר לך, ג'ומס, אתה רואה הם נתנו.

חיים כץ: אבל מה לעשות, לא קרה, שבג"צ יחליט אם אנחנו צריכים להיות טובים או רעים.

חיים כץ: אם בג"צ יחליט שאנחנו צריכים להיות רעים ולשלם - נשלם.

חיים כץ: אם בג"צ יחליט שהמדינה צריכה לשלם – אנחנו לא מתנדבים, אנחנו שומרים על הקופה שלנו.

חיים אורון: קודם כל אני רוצה לברך אותך.

חיים אורון: אם הבאת עוד 180 מליון שקלים, אז כל הכבוד.

חיים כץ: תודה, יש בעד מה.

חיים כץ: היה 140 - עכשיו יש 320 מליון.

חיים אורון: זאת הזדמנות לשאול את החברים משוק ההון, אני מבין שכל הכספים האלה זה ועדת ברנע.

חיים אורון: אני צודק?

חיים כץ: 11 מיליארד זה ועדת ברנע.

חיים אורון: אבל לועדת ברנע היה תקציב של 15 מליארד.

חיים אורון: אני רוצה להבין את ההקשרים, כי ההקשרים האלה משליכים לכל מיני כיוונים נוספים.

חיים אורון: ועדת ברנע סיימה את עבודתה, והגישה טיוטה שאני מבין שהיא לא אומצה פורמלית, אבל מתנהגים כאילו שהיא אושרה.

חיים אורון: ובה יש התמודדות עם כרית ביטחון.

חיים אורון: אני מבין שהמסקנות של הועדה היתה בסדר גודל של אותם 11 מליון שקלים שבו מדובר, ובעצם לרשותה עמד סכום יותר גדול, ואני מבין שהסכומים האלה, ולכן חלק מהנדיבות הם מתוך הבנק הזה.

הראל שרעבי: לועדת ברנע ניתנה סמכות להחליט על סכום – הסכום שנקבע במקור הוא 7 מיליארד, לא 15.

הראל שרעבי: לועדת ברנע ניתנה אפשרות לבחון צורך להגדיל את הסכום עד 15 מיליארד.

הראל שרעבי: הוועדה קבעה 11 והסכום שמתווסף עכשיו הוא לא נדיבות מעוסה, כנראה משהו אמתי.

הראל שרעבי: הוועדה המליצה על 11.

חיים אורון: אבל הכספים שבהם מדובר זה בנוסף, אבל מתוך אותו - - - זה מעבר ל-11 מיליארד.

חיים אורון: אני רוצה להבין את מה שמופיע פה בפיסקה.

חיים כץ: עוד לא הגענו לזה.

חיים אורון: אבל זה המהות של העניין.

חיים אורון: אני מבין ש-320 זה כיסוי הגרעון עכשיו, או כיסוי הגרעון האקטוארי הצפוי - - -

חיים כץ: מהמענקים.

חיים כץ: יש פה 2 דברים.

חיים כץ: יש פה מענק חד שיקבלו כמענק, כל אלה שפרשו בגין חמשת החודשים שזה 17.5% יש פה עוד משהו של הזזת ההצמדה משנתיים לשנה.

חיים כץ: אבל הם יזיזו אותו לינואר 2010, ויקבלו הפרשים בגין החודשים מאי עד ינואר, זה ביחד.

חיים כץ: הסכום של ההפרשים הזה, והסכום של המענק של 17.5% הוא 320.

חיים כץ: בנוסף על העתיד, יהיה איזון אקטוארי של כל עמית שיישא בהצמדה הזאת.

חיים כץ: הפנסיה שלו תעודכן לפי ההשפעה, אם אנחנו מדברים על תשלומים של 750 מליון לשנה, בוא נגיד שהמדד יעלה ב-3%, הריביות על הכסף הזה שייצא קודם, בערך 15, 20 מליון.

חיים כץ: את זה כל העמיתים והגימלאים יספגו.

חיים כץ: הגימלאים, לא העמיתים.

חיים אורון: אין עמיתים, יש רק גימלאים.

חיים כץ: לא, יש עמיתים – 200 אלף.

חיים כץ: נכון, יש עוד עמיתים סגורים שהם בדרך להיות פנסיונרים.

חיים כץ: קופה סגורה.

חיים אורון: מעבר לתוספת החד פעמית שניתנת עכשיו ב-320, כל מה שיהיה בעתיד נגרע מתוך העמיתים, זה מקובל עליך?

חיים אורון: למה?

חיים כץ: כן.

חיים כץ: אני הולך להצמדה, לכיוון הצמדה אחד חד-שנתי, משלם פעם אחת.

חיים כץ: העידכון הוא פעם אחת, הסכומים הם מזעריים, ואני יודע שיש הצמדה לגימלאים כל שנה.

חיים אורון: אבל הם משלמים את ההצמדה הזאת.

חיים כץ: חד פעמי.

חיים כץ: הם מקבלים בונוס על זה.

חיים כץ: הם מקבלים את הקטע, למה הם משלמים את ההצמדה חד-פעמי?

חיים כץ: מפני שהוא משלם עכשיו את מה שקורה בגין השנה, יורד לו אפס נקודה אפס משהו, הוא לא ירגיש בזה, אז אני יודע שהכספים שלהם צמודים.

חיים כץ: אחת לשנה, אני לא חושב שזה מופרז אחת לשנה.

חיים כץ: אף אחד לא יביא את הכסף הזה.

חיים אורון: שאני אבין, השיפור בתנאי ההצמדה אם היא תעלה כסף, העמיתים ישלמו אותו.

אסי מסינג: אבל הם כולם נהנים מזה.

חיים אורון: כל העמיתים הפנסיונרים נהנים כרגע שההצמדה היא שנתית ולא דו שנתית.

חיים אורון: אבל אם המחיר המצטבר של זה יהיה איקס שיכריח איזון, אז אתה מוריד את זה מגובה התשלומים שלהם בעתיד.

חיים אורון: את ההנאה שהם מקבלים היום הם משלמים אם היא תעבור סכום מסויים.

אסי מסינג: הם משלמים אותה כבר עתה.

אסי מסינג: הסעיף השני פה מדבר על כך, אני גם דיברתי על זה בתחילת הדיון הקודם.

אסי מסינג: עצם המעבר משיטת עדכון אחת לשנתיים לאחת לשנה, משמעותו ברמה האקטוארית – יש פער בין אומדן ההתחייבויות בשיטה הזאת, לאומדן ההתחייבויות בשיטה הזאת.

אסי מסינג: מה שמוצע כאן, שכבר כעת יופחת ההפרש בין ההתחייבויות הללו, באופן שהוא ייגרע מעידכון שעומד להתבצע כרגע.

חיים אורון: שאני אבין, אגב, זה 3,200 ולא 4,200.

חיים כץ: למה?

חיים אורון: תשע מליארד שש מאות, לחלק למאתיים עשרים, לחלק לשתים עשרה חודש, יצא לי 3,634.

חיים כץ: זה 750 לחלק למספר, אתה צודק.

חיים כץ: אני חוזר בי.

חיים כץ: חישבתי שנתי ואתה חודשי.

חיים אורון: לא קרה כלום, רק פשוט שנדע.

חיים אורון: הוא קיבל ביולי 2008, חודש לפני שמתחיל העידכון – הוא קיבל מספר איקס.

אסי מסינג: הוא לא בגין יולי 2008, אלא בגין אוגוסט 2009.

חיים אורון: בוא ניקח בסיס, ועכשיו ניראה מה קרה לפנסיה שלו, מאז בנקודות מעבר שאתם עושים אותם.

חיים אורון: מה הוא קיבל כשירדו לו, מה הוא קיבל חזרה ומה יקבל בעתיד, אם לוקחים בחשבון את הגרעון האקטוארי.

חיים אורון: אם זה כמו שאומר חיים שזה פרוטות, אני לא מתווכח.

אסי מסינג: לפי המנגנון המוצע כאן, צריך לראות את המספרים.

אסי מסינג: אבל אילו שיטת העידכון היתה נותרת כפי שהיא כרגע, אז הוא היה מעודכן או בחודש אוגוסט לפי המוקדם מבניהם, בהנחה שזה יעלה 4.25, כי העדכון האחרון נעשה בחודש אוגוסט 2008, מדד הבסיס הוא יולי 2008.

אסי מסינג: מה שאנחנו מציעים זה לעבור מתיקון חד-שנתי, כלומר, יולי מול יולי 2009, זה בפעם הראשונה.

אסי מסינג: ובפעם השנייה להתיישר כי מתישהו צריכים להתיישר לפי אחת לשנה חודש ינואר, מכיוון שזה המועד שבו מתעדכנים הקיצבאות לפי חוק הגימלאות, ונכון שיהיה מועד אחד אם כבר עוברים לאחת לשנה.

אסי מסינג: לכן המעבר השני הוא חודש ינואר 2010, 20100 יהיה עדכון שוטף, לגבי מי שפרש לפני חודש אוגוסט 2008, יהיו לו שני עידכונים.

אסי מסינג: 1.

אסי מסינג: בשל הקיצבאות - - -

חיים כץ: עזוב מה שיהיה לו העידכונים.

חיים אורון: עידכונים, הבנתי.

חיים אורון: בגלל שינוי התחשיב האקטוארי, במה הוא יכול להינזק, בכמה הוא יכול להינזק, הרי זה עולה כסף.

חיים כץ: עולה לו, הוא מממן את זה.

חיים אורון: גמלאי עולה לו כסף, כמה זה משפיע עליו?

אסי מסינג: סדר גודל של 0.9 מההתחייבויות, מהמעבר.

חיים אורון: אם הממוצע 3,200 - כל 32 שקלים.

אסי מסינג: זה יורד לו ממה שמועלה, פשוט ההגדלה היא נמוכה יותר.

אסי מסינג: מגבילים לו את זה ל-4.2 ומזה יורד אחוז, לכן זה יהיה 3.2%.

חיים אורון: אבל זה ממשיך קדימה לאורך כל השנים.

חיים אורון: גם התוספת ממשיכה.

חיים אורון: זאת אומרת, הוא מקבל תוספת נמוכה ב-30 שקלים, מול מה שכאילו היה מקבל אם לא היה מופעל האיזון הקיים.

אסי מסינג: הוא לא היה מקבל.

חיים כץ: היה מקבל פעם בשנתיים.

חיים אורון: אילו לא היה מופעל האיזון האקטוארי.

חיים אורון: אם היית מביא את - - - האוצר, היו לו עוד 30 שקל בשנה.

אסי מסינג: נכון, אבל אז האיזון היה מופעל בשלב כלשהו בעתיד - - -

חיים כץ: אם זה היה נשאר בוועדת כספים, זה היה עובר בלי ה-180.

חיים כץ: אתה יודע את זה יפה לפחות כמוני.

אסי מסינג: כמו שציינתי בפתח דבריי, מאחר ומדובר בשיטה שחלה על כלל העמיתים והפנסיונרים, אם לא היינו מבצעים את האיזון כרגע, ומאחר וזה מעגל סגור, ומדובר בשינוי קבוע שחל על כולם, המשמעות היא שככל שדוחים אותו, מדובר בסיבסוד בין דורי, כלומר, התוצאה תהיה שמישהו בעתיד יצטרך לשאת בעלות הזה.

חיים אורון: הבית זה בית האוצר.

אסי מסינג: של משלם המסים.

חיים אורון: זה היה אותו ויכוח.

אסי מסינג: הבדל היחידי בכל זאת בין העניין הזה לעניין אלמן אלמנה, שפה מדובר בתחולה על כלל העמיתים והפנסיונרים.

אסי מסינג: בעניין של אלמן אלמנה, מדובר בקבוצה סגורה ספציפית מתוך אותם 200 אלף, מדובר במספר אלפים בודדים.

חיים אורון: עכשיו אני אתכם.

חיים כץ: מי זה נגדם?

חיים כץ: מי זה אתכם?

חיים כץ: מאחר והבנו ודנו אנחנו נעבור להקראה, ונצביע על החוק שאנחנו יודעים שהמענקים מכוסים, ונצרף את המסמכים לפרוטוקול גם של ה-140 מליון, וגם של ה-320 מליון.

חיים כץ: וגם את המכתב של ברנע, שזה מתווסף על ה-11 מליארד ה-320 מליון.

חיים כץ: אנחנו נצרף אותם לפרוטוקול.

אסי מסינג: למען הסדר הטוב, עניין כרית הביטחון שדובר עליה, הוא לא קשור לשינוי שיטת ההצמדה.

אסי מסינג: כלומר, שם מדובר בשינוי הריביות.

חיים אורון: מתי תאשרו סופית את ברנע?

חיים כץ: יצא מכתב.

חיים כץ: לפרוטוקול – אם ברנע לא יאושר, 320 מליון השקלים האלה מאושרים בלי שום קשר לברנע.

חיים כץ: זה נכון?

אסי מסינג: באיזה מובן הם מאושרים?

חיים כץ: לכרית ביטחון.

אסי מסינג: מה שנאמר במכתב ההוא, שמעבר ל-11 מיליארד הנוספים, יועלה הסכום המירבי בכרית לפי התנאים שקבועים במכתב, ו-320 מליון, זה מה שנאמר.

חיים כץ: אבל אין קשר לועדת ברנע.

אסי מסינג: לא, זה ודאי שקשור לכרית – אבל הכרית לא תיעלם.

חיים כץ: כמה יש בכרית היום?

אסי מסינג: מההמלצות ממכתבו של אריהב לגברת יעל אנדורן מחודש יוני 2009, נאמר שם שהסכום המירבי לכרית עומד לפי ההמלצות 11 מליון שקל.

חיים כץ: זאת אומרת, אם הוועדה תאשר היום את החקיקה יהיה הסכום שישנו היום בכרית ועוד 320 מליון.

חיים כץ: בלי שום קשר - - -

אסי מסינג: בלי שום קשר לשום חקיקה.

אסי מסינג: זו הודעה שהסכום עצמו מוגדל ב-320 מליון.

חיים כץ: ב-320 מליון, בלי שום קשר, עם קשר.

חיים כץ: ואם ברנע לא יהיה?

חיים כץ: הכרית תגדל ב-320?

אסי מסינג: אני מניח שאם ברנע לא יהיה, אז הבעיה היא יותר גדולה - 11 מליון מול 320 מליון.

חיים כץ: אני רוצה שה-320 מליון יהיו.

אסי מסינג: בכפוף לברנע, זה הגדלת הסכום.

אסי מסינג: בכל זאת, אני אזכיר שוב.

אסי מסינג: מדובר בהודעה של שר האוצר לועדת הכספים במועד אישורו של ההסדר שיוקצה סכום בין 7 מיליארד, ובהמשך הוא הוגדל ל-15 מליארד, שמטרתו להתעסק בנושאים - - -

חיים כץ: ג'ומס הוריד אותו, הוא רצה לתת 15, הוא אמר 7 מספיק.

חיים כץ: הוא אמר לי שאתה אמרת לו.

חיים אורון: ברנע - המכתב הוא ממאי 2003.

חיים כץ: במאי 2003 עוד לא הלהימו את הקרנות.

חיים כץ: באוקטובר - -

אסי מסינג: חודש מאי.

חיים כץ: 2003 לפני העלמת הקרנות

אסי מסינג: פרק ז1 חוקק בכנסת בסוף חודש מאי 2003.

חיים אורון: בוא לא נתבלבל.

חיים אורון: אם אין ברנע אין 320.

חיים אורון: בוא, לא נתבלבל.

חיים אורון: אין סעיף תקציבי – שאנחנו נבין מה עומד על הפרק.

חיים אורון: כל הסיפור – לכן זה קצת הלך לך קצת יותר קל.

חיים כץ: ישבתי שעות על זה.

חיים אורון: במקרה זה מתחבר לי עם משהו שאני הבנתי אותו אתמול.

חיים אורון: במקרה נחשפתי לזה אתמול.

חיים אורון: כל הסיפור של הכרית של ברנע, הבעיה שלנו שהדוח מונח כבר כמה חודשים והם עוד לא חתמו עליו.

אסף מיכאלי: זה לא מדוייק.

אסף מיכאלי: דוח ברנע מתעכב מכיוון שיש שם עניין של מסמך אקטוארי שמחכה להיות מושלם אין שום עניין שאנחנו - - -

חיים כץ: הערה חשובה.

חיים אורון: אני מבין גם שיעל אנדורן הגישה את המאזן שלה בהנחה שכבר הדוח קיים ואומץ.

נועם הויזליך: אנחנו פועלים על בסיס המכתב מיוני 2009 בעניין הסכום שמיועד לכרית הביטחון לפי אותה ועדה.

אסף מיכאלי: אין שום כוונה לא לתת.

חיים אורון: יש פה מסקנה של ועדה – 11 מילארד, לכאורה היא מוסכמת, לכאורה פועלים כבר על פיה במאזן, ופורמלית היא - - -

חיים כץ: לאור הערתו של חבר הכנסת חיים אורון, מתי להנחתכם פלוס מינוס, לא שעה, ייגמר המאזן האקטוארי בוועדת ברנע במהלך שנת 2010?

אסף מיכאלי: מספר חודשים.

חיים כץ: מספר זה גם 30 מספר חודשים.

אסף מיכאלי: לא רב של חודשים.

חיים כץ: מה זה לא רב, בערך, פלוס מינוס.

אסף מיכאלי: עד שישה חודשים.

חיים כץ: זאת אומרת, במהלך שנת 2010, צפוי להיחתם.

אסף מיכאלי: ואין שום כוונה שלא לחתום על זה.

חיים אורון: לכן זה חשוב מאוד הדבר הזה, ודווקא אני שמח שזה לפרוטוקול.

חיים אורון: בתוך המכתב של אייל בן שלוש, ישנה התייחסות לקרנות הפנסיה שהן לא גרעוניות, שההתייחסות אליהם תהיה כאשר דוח ברנע יושלם מ-2003.

חיים אורון: אתה מנחש מזה שמי שבא לדבר איתי אתמול, זה מישהו שהוא מקרנות פנסיה לא גרעונית וטוען שהוא נפגע במהלכים האלה.

חיים אורון: אתה היית עד פה לקרן אחת כזאת שפה דנו וישבו מסביב לשולחן, והיא נמכרה, לכאורה, הכללים האלה לא חלים עליה, אני לא יודע מה כתוב שם בהסכמים, יכול להיות שגם הם יבואו.

חיים אורון: אבל על בסיס המכתב של אייל בן שלוש, הם אומרים רגע, היה להם בנק של 15, השתמשו ב-11 אנחנו נפגענו, העמיתים שלנו נפגעו, וכל זה כתוב במכתב ייבחן אז.

חיים אורון: אף אחד הרי לא חושב שנגיע ל-2010.

חיים אורון: מי שכתב את המכתב היה בטוח שהוא זרק - - -

חיים כץ: עכשיו אנחנו כבר עוצמים עם העיניים, אבל רצה אלוקים, השאיר אותי או אותך בכנסת.

חיים אורון: השיח הזה שמתפתח פה בעשר הדקות האחרונות, הוא מאוד מהותי, כי המשיכה של ברנע, משאירה פתוחה נושאים אחרים.

חיים כץ: אי התשלום של 15 מילארד - אי הקביעה של 15 מליון - - -

חיים אורון: לא תשלום.

חיים אורון: אי אימוץ פורמלי של הדוח, הוא תנאי לשלבים הבאים.

חיים כץ: אמרת משהו יותר חשוב.

חיים כץ: אם הקופה היתה מיועדת - - - ל-15 מיליארד וניצלו רק 11, בגלל ההתבדחויות של השוק, של הפסקת אג"חים וכיוצא בזה, צריך לקחת את הארבע מיליארד האחרים, ולראות איך משתמשים בהם לקופות השניות, זה מה שהתכוונת להגיד.

חיים אורון: לא התכוונתי.

חיים אורון: גם בויכוח איתך על אלמן אלמנה, כשאנחנו מתווכחים כל פעם, יש לי יעדים יותר חשובים לעזור לעמיתים, מאשר המקרה המאוד מסויים הזה בין השאר לדברים האלה.

חיים כץ: אתה יודע, בסטטיסטיקות של אלמן אלמנה, יש כבר 30 אלמנים מעל גיל 100.

חיים כץ: באקטואריה הם לוקחים אותם ל-40 שנה.

חיים כץ: כל שנה עושים התחשבנויות לארבעים שנה קדימה.

חיים אורון: אני חושב שהוועדה שלך צריכה להגיד לאוצר – תקבלו את הדוח באופן פורמלי.

חיים אורון: העניין הפורמלי הוא לא זניח, כי יש להניח שחלק גדול מהדברים האלה, הולכים להגיע לבתי משפט.

חיים כץ: יש פה מעין אמירה שדוח ברנע יהיה.

חיים כץ: עכשיו אומרים מספר חודשים ומקווים שזה ייגמר תוך חצי שנה.

חיים כץ: מקווים.

חיים אורון: יש אמירה שנאמרה גם פה, שהדוח הזה התקבל ואפילו הם על בסיסו כותבים מאזן, שזה מסמך פורמאלי.

חיים אורון: יעל רואת חשבון היא מחשבת בראשה.

חיים אורון: זה מופיע במאזן הקרנות המולהמות כחלק מהמאזן.

נועם הויזליך: כן, זה חלק מהמאזן.

חיים אורון: אבל המצב הלא ברור הזה הוא - - -

חיים כץ: אתה רוצה שנעשה דיון על הבלתי גרעוניות?

חיים אורון: אני ארצה בשלב מסויים אבל זה עוד מוקדם.

חיים אורון: שלחתי את מי שבא לדבר איתי לעשות כמה שיעורי בית, כי היו לי כמה שאלות שאני חשבתי שצריך לתת עליהן תשובות יותר ברורות.

חיים כץ: אחרי שאנחנו מבינים אותו אנחנו לא נתקע בהסברים בסעיפים.

חיים כץ: אנחנו מבינים בדיוק, אנחנו יודעים בדיוק את המועדים, את העלויות.

חיים כץ: אני שמח על הדיון הזה.

חיים כץ: אני שמח גם שבאת, אתה מוזמן ולהשתתף ולבוא בעוד דיונים, אתה הפרית את הועדה מידיעותיך, ואנחנו מאוד שמחים לבואך.

חיים כץ: אנחנו ידידי הגימלאים, לא אוייבי הגימלאים.

גדעון בן ישראל: אני מאוד מעריך את המאמץ הנוסף שלך שהוסיפו עוד 180 מליון שקלים.

גדעון בן ישראל: אני מאוד מעריך.

חיים כץ: אנחנו נעבור להקראה אחרי שליבנו ודנו והסברנו, ואפילו מי שהצביע והתנגד במליאה, חיים אורון אמר שהוא מקיר ותומך.

חיים כץ: חיכינו לחברת הכנסת שלי יחימוביץ, אחרי שהשתתפה בכל הדיון, היא רצתה להשתתף גם בהצבעה, והיא עזבה פה בגלל שיש לה הצעת חוק אחרת בוועדת הכלכלה.

חיים כץ: היא השאירה את רישומה ואת חותמה בהצעת החוק הזאת.

חיים כץ: ואם מי שהשאיר את חותמו ואת רישומו גם צריך להצביע.

חיים כץ: אנחנו נעבור להקראה.

יעקובית ישפה: הצעת חוק הפיקוח על שירותים פיננסיים (ביטוח) (תיקון מס' 22), התש"ע-2010 הוספת סעיף 78ט1 1.

יעקובית ישפה: בחוק הפיקוח על שירותים פיננסיים (ביטוח) התשמ"א-1981, אחרי סעיף 78ט יבוא: "שינוי מנגנון הצמדת קצבאות והתאמת ההתחייבויות".

יעקובית ישפה: 78ט1 (א) המפקח יתאים את התקנון האחיד, לעניין הצמדת הקצבאות, להוראות אלה: (1) הקצבאות המשולמות לעמיתים יעודכנו בחודש ינואר של כל שנה, החל בשנת 2011 ואילך, לפי שיעור עליית המדד החדש לעומת המדד הקודם: עדכון כאמור יחול מקצבת חודש ינואר ואילך: (2) תשלום בעד עדכון קיצבת חודש ינואר כאמור בפסקה (1), ישולם לא יאוחר ממועד תשלום קצבת חודש פברואר של השנה שבה בוצע העדכון.

יעקובית ישפה: (3) עמית שחודש הזכאות הראשון שלו לקצבה חל עד חודש יולי 2009, ישולמו לו הפרשי קיצבאות בעד קצבאות החודשים אוגוסט 2009 עד דצמבר 2009, לפי שיעור עליית מדד חודש יולי 2009 לעומת מדד חודש יולי 2008 או לעומת מדד החודש שקדם לחודש הזכאות הראשון לקצבה, לפי המאוחר מביניהם.

יעקובית ישפה: (4) הקצבאות המשולמות לעמיתים שחודש הזכאות הראשון שלהם לקצבה חל עד חודש דצמבר 2009, יעודכנו במועד התאמת התקנון האחיד כאמור בסעיף קטן זה, לפי שיעור עליית מדד חודש דצמבר 2009 לעומת מדד חודש יולי 2008 או לעומת מדד החודש שקדם לחודש הזכאות הראשון לקצבה, לפי המאוחר מביניהם, עדכון כאמור יחול מקצבת חודש ינואר 2010 ואילך.

יעקובית ישפה: (5) תשלומים בשל הוראות פסקאות (3) ו-(4) בעבור קצבאות החודשים שעד החודש שלאחר החודש שבו הותאם התקנון האחיד כאמור בסעיף קטן זה, ישולמו לא יאוחר מתום 60 ימים ממועד התאמת התקנון כאמור.

יעקובית ישפה: (ב) מכל תשלום קצבה שהקרן משלמת, לרבות תשלומים לפי סעיף זה, יופחת סכום בשיעור שיורה המפקח, לפי חישוב אקטוארי שיבטיח כי לא ייווצר הפרש בין התחייבויות הקרן כפי שהן לאחר התאמת התקנון האחיד כאמור בסעיף קטן (א), לבין התחייבויות הקרן כפי שהיו ערב התאמת התקנון, והכל נכון למועד החישוב האקטוארי כאמור, המפקח יורה כאמור לא יאוחר מתום 60 ימים ממועד התאמת התקנון האחיד כאמור בסעיף קטן (א).

יעקובית ישפה: (ג) לעניין סעיף זה - "המדד" – מדד המחירים לצרכן שמפרסמת הלשכה המרכזית לסטטיסטיקה; "המדד החדש" – מדד חודש דצמבר של השנה שקדמה לחודש העדכון; "המדד הקודם" – (1) לעניין עדכון ראשון של קצבה של עמית שחודש הזכאות הראשון שלו לקצבה חל בחודש ינואר 2010 ואילך – מדד החודש שקדם לחודש הזכאות הראשון לקצבה.

יעקובית ישפה: (2) לעניין עדכון שאינו עדכון כאמור בפסקה (1) – המדד האחרון שלפיו עודכנה הקצבה.

יעקובית ישפה: "חודש הזכאות הראשון לקצבה" – החודש הראשון שבשלו משולמת קצבה מהקרן".

אסי מסינג: אני רוצה תיקון אחד קל להבהיר בסעיף קטן ב שהסכום מופחת לפי הוראת המפקח, הוא יופחת גם באופן שהוא יורה, כך שיבטיח שמי שכרגע לא נהנה מהעדכון, אלא ייהנה ממנו רק בינואר 2011, אז ההפחתה תתבצע באותו מועד.

אסי מסינג: ולכן מה שאנחנו מבקשים להוסיף – באופן שיורה.

חיים כץ: באישור ועדת העבודה והרווחה.

חיים כץ: עוד פעם הוא ישנה את התקנון?

אסי מסינג: לא.

אסי מסינג: אנחנו מדברים רק על עצם ההפחתה.

חיים כץ: רק על ההפחתה של ההצמדה למדד החד-שנתי, שכל אחד ישא בה פעם אחת.

אסי מסינג: כן.

ג'ודי וסרמן: בסעיף קטן ב, יופחת סכום בשיעור באופן שיורה המפקח.

חיים כץ: מי בעד?

חיים כץ: ירים את ידו.

חיים כץ: רוב.

חיים כץ: תודה רבה.

חיים כץ: כל חברי הכנסת שנמצאו תמכו.

חיים כץ: למען הסר ספק, אנחנו נעשה רביזיה על ההחלטה.

חיים כץ: מי נגד הרביזיה ירים את ידו – רוב.

חיים כץ: תודה רבה.

חיים כץ: אכן, החוק עבר בקריאה ראשונה ויעלה למליאה כהכנה לקריאה שנייה ושלישית ויעלה למליאה בקריאה שנייה שלישית.

חיים כץ: אני מקווה שנקבל תמיכה במליאה בקריאה שנייה ושלישית.

גדעון בן ישראל: לפני ה-15.

חיים כץ: היום בערב.

חיים כץ: היום אחרי האי אמון, נעלה את זה ונגיד - יום חג לגימלאים.

חיים כץ: אני רוצה לברך את גדעון בן ישראל, שנלחם ועשה רבות, אבל בשורה התחתונה הבין שהוא צריך לשים בי את מבטחו – "ובא לציון גואל".

גדעון בן ישראל: אחרי קרב ארוך מאוד, אני רוצה להודות ליושב ראש שלא כל הזמן הבנתי את עמדתו, אבל אם התוצאה היא עוד 180 מליון, הרי הבנתי.

חיים כץ: אין לי סתם גחמות, אני צריך לשמור על הקופה הזאת.

חיים כץ: אני מאחל לך עד 120, וגם לי עד 120, אבל אני צריך להגיע ל-120 אחרייך.

חיים כץ: ..

חיים כץ: ואני צריך שיישאר בקופה כסף, אחרת לא יהיה לי כסף...

גדעון בן ישראל: עד מאה כעשרים.

חיים כץ: תודה רבה לכולם.